stanford-oval/wikipedia huggingface dataset:
משרד ההגנה (נורווגיה)

| --- | --- |


בניין משרד ההגנה הנורווגי
 מידע כללי
 מדינה:  נורווגיה 
 תחום שיפוט:  נורווגיה 
 סוכנות אם:  Government of Norway 
 סוכנות בת:  הרשות לביטחון לאומי 
 תאריך הקמה:  30 בספטמבר 1814
 ממשלה:  ממשלת נורווגיה
 שר:  ביורן ארילד גראם
 תאריך כניסה:  14 באוקטובר 2021
 מטה מרכזי:  טירת אקרשוס 
 אתר רשמי
 קואורדינטות:  59°54′24″N 10°44′33″E﻿ / ﻿59.906747222222°N 10.742633333333°E﻿ / 59.906747222222; 10.742633333333
 he
 
משרד ההגנה (בנורווגית: Det kgl. Forsvarsdepartement) הוא משרד בממשלה הנורווגית, האחראי על יישום מדיניות הביטחון של ממלכת נורווגיה. בראשו עומד השר, חבר הממשלה. באופן סמלי, המפקד העליון של הכוחות המזוינים היא מלך נורווגיה, אולם המפקד בפועל הוא ראש הממשלה.
ביורן ארילד גראם ממפלגת המרכז מכהן כשר ההגנה מאז 12 באפריל 2022. הוא אחראי על ניהולו השוטף של הצבא כמו גם על גיוסו בשעת הצורך. הוא מדווח ישירות לראש הממשלה. ראש ההגנה (מקביל לרמטכ"ל) מדווח ישירות לשר.
משרד ההגנה נמצא ברחוב תעלת גלאכיסגטה 1 באוסלו.
משרד ההגנה (נפאל)

|  מידע כללי |
| --- | --- |
 מדינה:  נפאל 
 תחום שיפוט:  נפאל 
 תאריך הקמה:  21 בפברואר 1951
 ממשלה:  ממשלת נפאל
 שר:  שר באהדור דאובה
 תאריך כניסה:  16 בדצמבר 2021
 מטה מרכזי:  Singha Durbar 
 mod.gov.np
 
משרד ההגנה (בנפאלית: रक्षा मन्त्रालय) הוא משרד בממשלה הנפאלית, האחראי על יישום מדיניות הביטחון של נפאל. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של נפאל, כמו גם על גיוסם בשעת הצורך. הוא מדווח ישירות לראש הממשלה ולנשיא, המשמש גם כמפקד העליון של הכוחות המזוינים. ראש מטה הצבא (מקביל לרמטכ"ל) מדווח ישירות לשר.
מאז איחודה של נפאל ב-1770, התקיים משרד צבאי שפיקח על הכוחות המזוינים. עם זאת, רק ב-1950 הוקם משרד אזרחי שניהל את פעילותם של אנשי הצבא. מאז 16 בדצמבר 2021, משמש ראש הממשלה שר באהדור דאובה גם כשר ההגנה.
משרד החוץ של אלג'יריה

| --- | --- |

 מידע כללי
 מדינה:  אלג'יריה 
 תחום שיפוט:  אלג'יריה 
 סוכנות אם:  Government of Algeria 
 תאריך הקמה:  1958 
 שר:  סברי בוקדום
 תאריך כניסה:  2019
 מטה מרכזי:  אל-מוראדיה 
 אתר רשמי
 
משרד החוץ האלג'רי (בערבית: وزارة الشؤون الخارجية) הוא משרד של הממשלה האלג'ירית המפקח על קשרי החוץ של אלג'יריה. המשרד הראשי נמצא באל מורדיה.
השר לענייני החוץ מאז אפריל 2019 הוא סברי בוקדום.
הערות שוליים

↑  "A diplomat moves centre stage in Algeria's political crisis". The National (באנגלית). נבדק ב-2019-08-20.
| --- | --- |
בקרת זהויות :  BnF: cb115913363 (data)  LCCN: n83074676  SUDOC: 255429509  VIAF: 154293267   WorldCat (עם VIAF): 154293267 
ערך זה הוא קצרמרבנושא יחסי חוץ. אתם מוזמנים לתרום לוויקיפדיה ו.
משרד החוץ של בלארוס

| --- | --- |


בניין המשרד במינסק
 מידע כללי
 מדינה:  בלארוס 
 תחום שיפוט:  בלארוס 
 סוכנות אם:  ממשלת בלארוס 
 תאריך הקמה:  19 בספטמבר 1991 
 קואורדינטות:  53°53′53″N 27°33′49″E﻿ / ﻿53.89805557°N 27.56361112°E﻿ / 53.89805557; 27.56361112
 he
 
דגל המשרד
משרד החוץ של בלארוס (בבלארוסית: Міністэрства замежных спраў Рэспублікі Беларусь) הוא משרד בממשלת בלארוס המפקח על קשרי החוץ של בלארוס.
שר החוץ הנוכחי הוא סרגיי אלניק, מאז 2022.
שרי חוץ

פיוטר קראוצ'נקה (1990–1994)
אולדזימיר סיאנקו (1994–1997)
איוואן אנטונוביץ' (1997–1998)
אוראל לטיפאו (1998–2000)
מיכאיל חבוסטוב (2000–2003)
סרהיי מרטינאו (2003–2012)
אולדזימיר מאקיי (2012–2022)
מר בטיניול

| --- | --- |

 בימוי:  ג'ארד ג'וגנוט 
 הופק בידי:  Dominique Farrugia 
 תסריט:  ג'ארד ג'וגנוט 
 עריכה:  Catherine Kelber 
 שחקנים ראשיים:  Alexia Portal Michèle Garcia ז'ול סיטרוק ז'אן פול רוב Philippe du Janerand Ticky Holgado Sam Karmann Wolfgang Pissors Jean-Marie Winling ג'ארד ג'וגנוט Damien Jouillerot Arthur Jugnot Hubert Saint-Macary Daphné Baiwir Éric Civanyan Élisabeth Commelin Yves Lavandier 
 מוזיקה:  Khalil Chahine 
 מדינה:  צרפת 
 הקרנת בכורה:  2002 
 משך הקרנה:  100 דק' 
 שפת הסרט:  צרפתית 
 סוגה:  דרמה קומית, סרט דרמה, סרט מלחמה 
 דף הסרט ב־IMDb
 
מר בטיניול (בצרפתית: Monsieur Batignole) הוא סרט דרמה צרפתי שיצא לאקרנים בשנת 2002. הסרט בוים על ידי ז'ראר ז'וניו שגם משחק בתפקיד הראשי. לצד ז'וניו מופיעים בסרט ז'ול סיטרוק, ז'אן-פול רוב, גץ בורגר, מישל גרסיה ואלקסיה פורטל. הסרט מתאר את סיפורו של בעל מכולת רגיל, אדמונד בטינול, שעוזר לבנו הצעיר של שכנו היהודי, ולשני בני דודיו של הילד, להגיע בשלום לשווייץ.
עלילה

העלילה מתרחשת בפריז בשנת 1942, בזמן הכיבוש הגרמני במלחמת העולם השנייה. אדמון בטיניול (ז'ראר ז'וניו), הוא חנווני פשוט החי עם משפחתו בקומת הקרקע של בניין דירות. בתו עומדת להתחתן עם פייר-ז'אן (ז'אן-פול רוב), סופר שאפתן המעוניין בדירת הפנטהאוז שתפסה משפחת ברנשטיין היהודית. פייר-ז'אן מלשין לגסטפו על משפחת ברנשטיין, ואלו עוצרים את המשפחה בשעות הבוקר המוקדמות. רכוש המשפחה מוחרם, והדירה ניתנת למשפחת בטיניול. במהלך מסיבה שמארחת משפחת בטיניול לאנשי האס אס, סימון ברנשטיין הצעיר (ז'ול סיטרוק) חוזר לביתו ומוצא מקלט בדירת המשרתים שבעליית הגג, אך בהמשך מועבר למרתף כדי להימנע מחשיפתו. סימון מצטרף לשני בני דודיו שנמלטו גם הם, ואדמון מחליט לקחת אותם במסע מסוכן לגבול שווייץ. בעזרת אישה נדיבה וכומר, הם מצליחים לעבור את הגבול ולהגיע למקלט בשווייץ.
שחקנים ודמויות

ז'ראר ז'וניו בתפקיד אדמון בטיניול: החנווני הפשוט שמוצא עצמו מגן על הילדים היהודים בניגוד לציפיותיו הראשוניות.
ז'ול סיטרוק בתפקיד סימון ברנשטיין: הילד היהודי ששרד את מעצר משפחתו ומצא מקלט אצל בטיניול.
ז'אן-פול רוב בתפקיד פייר-ז'אן לאמור: הארוס של בתו של בטיניול, שבאופן ציני מלשין לגסטפו על משפחת ברנשטיין כדי להשיג את דירתם.
מישל גרסיה בתפקיד מרגריט בטיניול: אשתו של אדמון.
אלקסיה פורטל בתפקיד מישלין בטיניול: בתו של אדמון, המיועדת להינשא לפייר-ז'אן.
גץ בורגר בתפקיד קולונל ספרייך: קצין אס אס שמופיע בסרט ומוביל את מעצר משפחת ברנשטיין.
ביקורות

הסרט התקבל בחום על ידי המבקרים והיה להצלחה קופתית בצרפת. הבמאי ז'ראר ז'וניו זכה לשבחים על עבודתו, וז'אן-פול רוב זכה בפרס השחקן הצעיר הטוב ביותר של האקדמיה הצרפתית לקולנוע לשנת 2002 על תפקידו בסרט.
הערות שוליים

↑  Nesselson, Lisa (22 במרץ 2002). "Monsieur Batignole". Variety. נבדק ב-13 בינואר 2018. {{cite news}}:  (עזרה)
מרחב פרשה-אוריסון

בטופולוגיה, מרחב פרשה-אוריסון הוא מרחב טופולוגי בו הסגור הסדרתי מתלכד עם הסגור הטופולוגי. המרחב קרוי על שמם של שניים ממפתחי הטופולוגיה, פאבל סמואילוביץ' אוריסון ו-רנה מוריס פרשה.
הגדרה פורמלית

יהי  X מרחב טופולוגי. נאמר ש- X הוא מרחב פרשה-אוריסון אם לכל תת קבוצה  A\subseteq X מתקיים  cl(A)=scl(A), כאשר  cl הוא הסגור הטופולוגי ו- scl הוא הסגור הסדרתי.
דוגמאות

כל מרחב מטרי הוא מרחב פרשה-אוריסון.
כל מרחב המקיים את אקסיומת המנייה הראשונה הוא גם מרחב פרשה אוריסון.
במרחב פרשה אוריסון, רציפות פונקציות שקולה לעקרון היינה, כלומר - פונקציה ממרחב פרשה אוריסון היא רציפה אם ורק אם היא שומרת על התכנסות סדרות. תוצאה זו איננה נכונה במרחב כללי (המרחב בסעיף הבא הוא דוגמה לכך).
דוגמה למרחב שאינו פרשה אוריסון - נביט במרחב  \mathbb {R} \cup \{p\} כאשר  p\notin \mathbb {R} , עם הטופולוגיה  T=\{A\subseteq X|\quad p\notin A\vee |{A}^{c}|\leq {\aleph }_{0}\}. במרחב זה מתקיים  cl(\mathbb {R} )=\mathbb {R} \cup \{p\};scl(\mathbb {R} )=\mathbb {R} .
מרחבים סגורים סדרתית

מרחב הוא סגור סדרתית אם כל תת-קבוצה סגורה סדרתית שלו, היא סגורה. מרחב הוא פרשה-אוריסון אם ורק אם כל תת-מרחב שלו הוא סגור סדרתית. בפרט, מרחבי פרשה-אוריסון הם סגורים סדרתית; ההפך אינו נכון.
ראו גם

סגור סדרתי
סגור (טופולוגיה)
מקאלאן

ערך זה עוסק בויסקי. אם התכוונתם לעיר בטקסס/ארצות הברית, ראו .
| --- | --- |

המזקקה החדשה ומרכז המבקרים
 נתונים כלליים
 סוג:  מזקקת ויסקי
 מייסדים:  אלכסנדר ריד
 תקופת הפעילות:  1824–הווה (כ־200 שנה) 
 מיקום המטה:  איסטר אלצ'יז, ספייסייד, סקוטלנד סקוטלנד
 קואורדינטות:  57°29′04″N 3°12′27″W﻿ / ﻿57.484372222222°N 3.2075777777778°W﻿ / 57.484372222222; -3.2075777777778 
 מוצרים עיקריים:  ויסקי סינגל מאלט 40%
  
 www.themacallan.com
 he
 
מקאלאן (The Macallan) היא מזקקת ויסקי סקוטי סינגל מאלט הנמצאת בספייסייד שבמוריי(אנ') בצפון הרמה הסקוטית.
היסטוריה

מזקקת מקאלאן הוקמה בשנת 1824 על ידי אלכסנדר רִיד והעסיקה בתחילת דרכה 7 עובדים אשר ייצרו כ-25,000 ליטר ויסקי, שנמכר בכדי חרס שהכילו 5 ליטרים.
בשנת 1845 בוטל המס על הזכוכית שהיה בסקוטלנד ואז הוחל שיווק בבקבוקי זכוכית.
לאחר שהלך ריד לעולמו בשנת 1847, הועברה המזקקה לבנו ולאחר שהבן נפטר התחלפו כמה בעלים עד שהמזקקה נרכשה על ידי ג'יימס סטיוארט, שהחל בה בתהליכי שיפור וייעול, שהמשמעותי שבהם הוא יישון הוויסקי הגולמי בחביות עץ אלון.
משנת 1968 נסחרה המזקקה בבורסה. חלק מהמניות נרכשו על ידי חברות אלכוהול גדולות, אך חלק מהמניות נשארו בבעלות עובדי המזקקה ותושבי הכפר בו נמצאת המזקקה.
בשנת 1999 נמכרה חברת 'היילנד דיסטילרס'(אנ'), שבבעלותה הייתה מזקקת מקאלאן ב-601 מיליון ליש"ט ל'קבוצת אדרינגטון'(אנ') אשר שמרה על תהליך ייצור הוויסקי.
ביוני 2018 נפתחו המזקקה החדשה ומרכז המבקרים של מקאלאן באיסטר אלצ'יז.
ייצור הוויסקי

מקאלאן הוא סינגל מאלט המשמש גם כמרכיב בייצור מותגי בלנדד מאלט, כגון שיבס ריגל.
הוויסקי מיוצר מזן אחד של שעורה הנקרא 'Golden Promise' ומשמרים.
בחברה כמאתיים עובדים, מהם מועסקים בייצור הוויסקי עצמו תשעה בלבד במשמרות סביב השעון כשבכל משמרת שני עובדים.
ייצור הוויסקי > "ששת עמודי היסוד"

המזקקה הכריזה על שישה עמודי יסוד ("The Six Pillars") - אבני המסד של תהליך ייצור:
בית רוחני - בית איסטר אלצ'יז, בנין המזקקה המקורי, שהוא גם סמל המזקקה, אשר נבנה בשנת 1700 בלב אזור ההיילנד.
דודי זיקוק קטנים - הזיקוק נעשה בדודי נחושת קטנים יחסית, בנפח 3,900 ליטר ובעלי צוואר נמוך, שגודלם וצורתם הייחודית מעניקים מגע מקסימלי עם הנחושת, ומספקים טעם עשיר, פירותי ומלא.
"חיתוך" משובח - בחירת החיתוך המשובח והסלקטיבי ביותר של האלכוהול בזמן הזיקוק.
חביות אלון ייחודיות - היישון, המעניק לוויסקי 80% מטעמו, נעשה בחביות עץ אלון מאמריקה ומספרד. המזקקה רוכשת חביות חדשות לחלוטין וקודם השימוש מיישנת בהם למשך שנה וחצי יינות שרי.
צבע טבעי - יישון האלכוהול המזוקק בחביות עץ האלון מספק מגוון עשיר וטבעי של צבע, מאלון בהיר ועד מהגוני כהה. הצבע הטבעי נשאר קבוע לאורך זמן, בניגוד לתוספת צבע מלאכותית (קרמל) הדוהה מהר יחסית באור.
אלכוהול שאין שני לו - המקום, התהליך, האנשים והתשוקה, מגדירים מומחיות ומורכבות שאין כדוגמתה.
מותגים

מקאלאן נחשב לוויסקי יקר במיוחד ואף מחזיק בשיא גינס לוויסקי היקר ביותר שנמכר במכירה פומבית.
חלק ממותגי ויסקי מקאלאן הם:
12 Years Old
15 Years Old
18 Years Old
21 Years Old
25 Years Old
30 Years Old
מילניום - 50 Years Old
שנת 1961
שנת 1949
שנת 1926
night on earth
גלריה

חלק מאולם הייצור
דגם המזקקה והסבר תהליך הייצור
קיר תצוגת בקבוקים במרכז המבקרים
בנין המזקקה המקורי, שהוא גם סמל המזקקה, נבנה בשנת 1700
המזקקה הישנה
בקבוק ויסקי מקאלאן
הערות שוליים

↑   הקמת המזקקה החדשה, סרטון  באתר יוטיוב (אורך: 4:30)
↑  ערן בר-טל, ‏הם לא מייצרים וויסקי, הם מייצרים זהב, באתר "ישראל היום", 25 במאי 2018
↑  ראו הסבר על חיתוך "לב הזיקוק" בתהליך הזיקוק הדודי
↑  הויסקי היקר ביותר שנמכר במכירה פומבית מאתר שיאי גינס
מרדכי הכהן (מקובל)

רבי מרדכי הכהן (מכונה בעל הש"ך על התורה) (חי במפנה המאות ה-16 - ה-17) היה מקובל ומחבר הספר שפתי כהן על התורה. התגורר בצפת, ולמד שם מפי רבי ישראל די קוריאל. בהמשך גורש ונדד לארם צובא.
ספרו, "שפתי כהן", הוא פירוש לתורה על דרך רמז וסוד. הספר נדפס בוונציה בשנת ה'שס"ה (1605), בחיי המחבר, ומאז נדפס במספר מהדורות נוספות. דברים מספרו מובאים עשרות פעמים בספרי הרב חיד"א (בהדגשה "הרב שפתי כהן על התורה", כדי להבחין בינו לבין שפתי כהן על השולחן ערוך).
הערות שוליים

↑  =כך בשער הספר (מהדורה ראשונה)
| --- | --- |
בקרת זהויות :  NLI: 987007311959105171  LCCN: n85038373  VIAF: 297809437   WorldCat (עם VIAF): 297809437 
ערך זה הוא קצרמרבנושא רבנים. אתם מוזמנים לתרום לוויקיפדיה ו.
מריאנה סליגמן

| --- | --- |

סליגמן, תיאטרון "גראן רקס".
 לידה:  9 באוקטובר 1984 (בת 40) ארגנטינה בואנוס איירס, ארגנטינה
 שם במה:  Muni
 מדינה:  ארגנטינה ארגנטינה
 תקופת הפעילות:  מ-2000
 עיסוק:  שחקנית, זמרת, דוגמנית, רקדנית, מנחה
 בן זוג:  דיאגו מסגליו (2002) ניקולאס ניימרק (2015-הווה)
 צאצאים:  כרמלה (נ. ב-2021)
 האתר הרשמי
 פרופיל ב-IMDb
מריאנה סליגמן (בספרדית: Mariana Seligmann, נולדה ב-9 באוקטובר 1984; בואנוס איירס, ארגנטינה), הידועה בשם Muni, היא שחקנית, זמרת, דוגמנית, רקדנית ומנחת טלוויזיה ארגנטינאית. ידועה בתפקידיה בטלנובלות הארגנטינאיות של כריס מורנה: "קטנטנות", "המורדים" ו"פלוריסיינטה".
ביוגרפיה

הופעת הבכורה של סליגמן הייתה ב-2000, בגיל 16, בטלנובלה של המפיקה הארגנטינאית כריס מורנה, "קטנטנות", בתפקידה של פילאר. תפקידה בטלנובלה לא היה משמעותי, אך אפקטיבי לפריצתה. הודות לפריצתה בקטנטנות, בשנת 2002 היא קיבלה תפקיד במחזמר Bella y la Bestia.
בשנת 2002, לאחר הופעת הבכורה שלה, היא הופיעה בתפקיד משני בסרט הספרדי-אמריקאי-בריטי של כריסטופר המפטון, Imagining Argentina. שנה לאחר מכן, כריס מורנה הציעה לה ליטול חלק בתפקיד ראשי בטלנובלה "המורדים" בתפקידה של לאורה לצידם של בנחמין רוחאס, פליפה קולומבו, קמילה בורדונבה ולואיסנה לופילטו. הודות לתפקידה בטלנובלה היא השיגה חשיפה ציבורית רחבה. בתחילת 2004, לאחר סיומה של הטלנובלה, היא נטלה חלק בהצגת התיאטרון 04, לצידו של השחקן הארגנטינאי חורחה מאחיו.
ב-2004, כריס מורנה שילבה אותה בטלנובלה שלישית אותה הפיקה, "פלוריסיינטה", בתפקידה של קלרה, לצידם של פלורנסיה ברטוטי, חואן מנואל חיל נבארו, מיכאלה ואסקס ושחקנים נוספים אחרים שהופיעו לצידה ב"המורדים". סליגמן, כחלק מצוות השחקנים, הקליטה את כל שירי הפסקול של העונה הראשונה של הטלנובלה ובסיור התיאטרון הבינלאומי ב-2006.
ב-2005, הופיעה בכמה פרקים בגרסה הארגנטינאית לסדרה "נשואים פלוס" ובתפקיד משני בפרק אחת עשרה: Amigos בסדרה Conflictos en red, לצידם של מרסלה קלוסטרבואר, לוקאס קרספי ולאונורה בלקרסה. באותה שנה, היא נטלה חלק במחזמר "מאמה מיה!".
חיים אישיים

משפחתה של סליגמן במקור מגרמניה, ולכן היא שומרת על שליטה מוחלטת בשפה הגרמנית.
בשנת 2002, סליגמן הייתה בזוגיות עם השחקן הארגנטינאי דיאגו מסגליו, שהופיע לצידה בטלנובלה "המורדים". בהמשך אותה שנה הם נפרדו, אך בשנת 2004 הופיעו יחד בטלנובלה "פלוריסיינטה".
משנת 2015, סליגמן נמצאת בזוגיות עם איש העסקים הארגנטינאי ניקולאס ניימרק, ב-5 באפריל 2016 השניים התארסו, ב-14 בדצמבר באותה שנה הם נישאו ולמחרת היום התקיים הטקס הדתי.
ב-29 במרץ 2021, נולדה בתם של בני הזוג, כרמלה.
הופעות > טלוויזיה

| שנה | סדרה | דמות | ערוץ |
| --- | --- | --- | --- |
| 2000 | קטנטנות | פילאר | ארגנטינה Telefe |
| 2003 | המורדים | לאורה | ארגנטינה Canal 9 |
| 2004 | פלוריסיינטה | קלרה | ארגנטינה El Trece |
| 2005 | נשואים פלוס (הגרסה הארגנטינאית) | חימנה | ארגנטינה Telefe |
| 2005 | נשואים פלוס (הגרסה הארגנטינאית) | סברינה | ארגנטינה Telefe |
| 2005 | Conflictos en red | קרלה "לוסיאנה" | ארגנטינה Telefe |
| 2009-2011 | Playhouse Disney | בתפקיד עצמה | ארצות הברית Playhouse Disney |
| 2011-2012 | La casa de Disney Junior | בתפקיד עצמה | ארצות הברית Disney Junior |
| 2013-2016 | ESPN Redes | בתפקיד עצמה | ארצות הברית ESPN |
| 2017 | Hoy ganás vos | חוראדו | ארגנטינה Canal 9 |
| 2018 | O11CE | אלכס | ארצות הברית Disney XD |
הופעות > תיאטרון

| שנה | הצגה |
| --- | --- |
2000: Pigmalion
2002: La Bella y la Bestia
2003: המורדים
2003-2004: 04
2004: פלוריסיינטה
2005: מאמה מיה!
2006: Parte de ti, el musical
2006-2007: Tour de los Sueños
2007-2008: Winnie the pooh
2008-2009: Disney Live! La magia de Mickey Mouse
2010: Bella
2010-2011: La Casa de Disney Junior con Topa y Muni
2012: La casa de Disney Junior, Un Gran día con Topa y Mun
2018: Sin filtro
דיסקוגרפיה

| שנה | שיר | אלבום |
| --- | --- | --- |
| 2004 | Pobre los ricos (יחד עם מיכאלה ואסקס ופלורנסיה ברטוטי) | Floricienta y su banda |
| 2004 | Chaval chulito (יחד עם מיכאלה ואסקס ופלורנסיה ברטוטי) | Floricienta y su banda |
| 2004 | Tic-Tac (יחד עם מיכאלה ואסקס ופלורנסיה ברטוטי) | Floricienta y su banda |
| 2010 | Receta cancion (יחד עם דייגו טופה) | Lo mejor de Playhause Diney |
| 2010 | Suban al avion (יחד עם דייגו טופה) | Lo mejor de Playhause Diney |
| 2010 | Que desorden (יחד עם דייגו טופה) | Lo mejor de Playhause Diney |
| 2010 | Primer dia de escuela (יחד עם דייגו טופה) | Lo mejor de Playhause Diney |
| 2010 | La banda de la rima (יחד עם דייגו טופה) | Lo mejor de Playhause Diney |
| 2010 | Receta canción (יחד עם דייגו טופה) | La casa de Playhouse Disney cantando con Topa y Muni |
| 2010 | Navegando en el tiempo (יחד עם דייגו טופה) | La casa de Playhouse Disney cantando con Topa y Muni |
| 2010 | Juguemos a imitar (יחד עם דייגו טופה) | La casa de Playhouse Disney cantando con Topa y Muni |
| 2010 | Canción atrapada (יחד עם דייגו טופה) | La casa de Playhouse Disney cantando con Topa y Muni |
| 2010 | Las cuatro estaciones (יחד עם דייגו טופה) | La casa de Playhouse Disney cantando con Topa y Muni |
| 2010 | La granja (יחד עם דייגו טופה) | La casa de Playhouse Disney cantando con Topa y Muni |
| 2010 | La rana (יחד עם דייגו טופה) | La casa de Playhouse Disney cantando con Topa y Muni |
| 2010 | Canción del agua (יחד עם דייגו טופה) | La casa de Playhouse Disney cantando con Topa y Muni |
| 2010 | En al auto viajo lejos (יחד עם דייגו טופה) | La casa de Playhouse Disney cantando con Topa y Muni |
| 2010 | Circo espectacular (יחד עם דייגו טופה) | La casa de Playhouse Disney cantando con Topa y Muni |
| 2011 | Hermanitos del fin del mundo (יחד עם דייגו טופה) | Hermanitos del Fin del Mundo |
| 2011 | Hay algo en ti | Hermanitos del Fin del Mundo |
| 2011 | Que ricos son los frutos | Hermanitos del Fin del Mundo |
| 2011 | La cancion de los opuestos (יחד עם דייגו טופה) | La casa de Disney junior con Topa y Muni |
| 2011 | Bienvenidos (יחד עם דייגו טופה) | La casa de Disney junior con Topa y Muni |
| 2011 | A las escondidas jugamos (יחד עם דייגו טופה) | La casa de Disney junior con Topa y Muni |
| 2011 | Los 5 sentidos (יחד עם דייגו טופה) | La casa de Disney junior con Topa y Muni |
| 2011 | Con mi camara voy (יחד עם דייגו טופה) | La casa de Disney junior con Topa y Muni |
| 2011 | Viajar viajar | La casa de Disney junior con Topa y Muni |
| 2011 | Si se corta la luz (יחד עם דייגו טופה) | La casa de Disney junior con Topa y Muni |
| 2011 | La tormenta pasara (יחד עם דייגו טופה) | La casa de Disney junior con Topa y Muni |
| 2011 | Las 4 estaciones (יחד עם דייגו טופה) | La casa de Disney junior con Topa y Muni |
| 2016 | Mejo Amigo | Muni |
ראו גם

קטנטנות
המורדים
פלוריסיינטה
הערות שוליים

↑  פוסט באינסטגרם
↑  פוסט באינסטגרם
| --- | --- |
בקרת זהויות :  BNE: XX4859527  ISNI: 0000 0003 7203 9548  VIAF: 102353005   WorldCat (עם VIAF): 102353005
מריאל פרנקו

| --- | --- |

 לידה:   29 ביולי 1979 ריו דה ז'ניירו, ברזיל
 נרצחה:  14 במרץ 2018  (בגיל 38) ריו דה ז'ניירו, ברזיל
 שם לידה:  Marielle Francisco da Silva 
 מדינה:  ברזיל 
 פעילות בולטת:  מאבק למען זכויות נשים תושבות שכונות העוני ונגד האלימות המשטרתית כלפי שחורים ועניים
 השכלה:  האוניברסיטה האפיפיורית הקתולית של ריו דה ז'ניירו (2006)  Fluminense Federal University 
 תקופת הפעילות:  2016–2018 (כשנתיים)
 מקצוע:  סוציולוגית, פוליטיקאית
 תפקיד:  חברת מועצת העיר של ריו דה ז'ניירו
 מפלגה:  מפלגת השמאל PSOL
 בת זוג:  מוניקה בניסיו
 פרסים והוקרה:  Medalha Tiradentes (12 באפריל 2018) 
 www.mariellefranco.com.br
 
מריאל פרנקו (בפורטוגזית: Marielle Franco, ‏27 ביולי 1979 – 14 במרץ 2018) הייתה פוליטיקאית ברזילאית שחורה, ביסקסואלית, פמיניסטית ופעילת זכויות אדם. היא כיהנה כחברת מועצת העיר של ריו דה ז'ניירו עבור מפלגת השמאל (PSOL) משנת 2016. פרנקו דיברה גלויות נגד האלימות המשטרתית כלפי שחורים ועניים, כמו גם נגד התערבותו של נשיא ברזיל, מישל טמר, במדינת ריו דה ז'ניירו בפברואר 2018, שהורה לצבא לקחת פיקוד על הביטחון בריו, ואלפי חיילים הוצבו ברחובות.
ב-14 במרץ 2018 לאחר שיצאה מכנס של נשים פמיניסטיות שחורות, נורו למוות פרנקו והנהג שלה מספר פעמים ברכב בו ישבו על ידי שני רוצחים שירו מתוך רכב אחר, בצפון העיר ריו דה ז'ניירו.
ביוגרפיה

פרנקו גדלה בשכונת העוני מארה בצפון ריו דה ז'ניירו, שבה גם התגוררה במשך רוב שנות חייה. היא החלה לעבוד כדי לתרום להכנסות משק הבית ב-1990 כשהייתה בת 11 שנים בלבד. פרנקו ילדה את בתה היחידה כשהייתה בת 19 (בשנת 1998). היא גידלה את בתה ללא עזרתו של האב ועבדה כמורה לגיל הרך בשכר מינימום.
השכלה

בשנת 2000 החלה את לימודיה באוניברסיטה. בעקבות מותו של חבר מכדור תועה בשנת 2000 החלה לפעול למען זכויות אדם.
בשנת 2002, היא נכנסה לאוניברסיטה האפיפיורית הקתולית של ריו דה ז'ניירו על מלגה והמשיכה לעבוד ולגדל את בתה בזמן שלמדה לתואר במדעי החברה. היא המשיכה לתואר שני במנהל ציבורי מהאוניברסיטת הפדרלית של פלומיננסה. היא כתבה את עבודת הדוקטורט שלה (שכותרתה "UPP: צמצום הפאבלה לשלוש אותיות") על תוכנית אכיפת החוק שמטרתה לקחת מחדש את השליטה על הפאבלות של העיר מהכנופיות.
קריירה פוליטית

החל משנת 2007 שימשה פרנקו כיועצת לנציג המדינה מרסלו פרייקסו בבית הנבחרים והיא ריכזה את הוועדה להגנה על זכויות האדם והאזרח. היא עבדה גם עבור ארגונים אזרחיים, כולל קרן ברזיל ומרכז מארה ללימודי סולידריות ופעולה.
בשנת 2016, פרנקו התמודדה על מושב במועצת העיר ריו דה ז'ניירו בבחירות המוניציפליות. כאישה שחורה ואם חד הורית מפאבלה, מיקמה פרנקו את עצמה כנציגה וכמגנה של נשים שחורות עניות ואנשים מן הפאבלות. פרנקו זכתה בלמעלה מ-46,500 קולות, שמיקמו אותה כמועמדת החמישית שזכתה במספר הקולות הרב (מתוך יותר מ-1,500 מועמדים, 51 מהם נבחרו). בחירתה פרנקו היוותה נקודת מפנה לפוליטיקה השמאלנית בעיר.
כחברת מועצת העיר, נלחמה פרנקו נגד אלימות מגדרית, על זכות רבייה (זכות האישה לגופה) ועל זכויותיהם של תושבי פאבלה. היא עמדה בראש ועדה להגנת נשים והשתתפה בוועדה של ארבעה אנשים שניטרה את ההתערבות הפדרלית בריו דה ז'ניירו. במסגרת עבודתה עם החזית הלסבית של ריו דה ז'ניירו, פרנקו הציגה באוגוסט 2017 הצעת חוק ליצירת יום הנראות הלסבית בריו דה ז'ניירו, אבל הצעת החוק נדחתה בהצבעה ברוב של 19:17.
ימים אחרונים וההתנקשות

ב-13 במרץ 2018, פרנקו צייצה בטוויטר נגד אלימות המשטרה בריו דה ז'ניירו: "רצח נוסף של צעיר שאפשר לזקוף לחובת המשטרה. מת'אוס מלו יצא מכנסייה כשנהרג. עוד כמה אחרים יצטרכו למות כדי שהמלחמה הזאת תסתיים?".
למחרת השתתפה פרנקו בכנס שנושאו "נשים צעירות שחורות מזיזות מבנים (של כוח)" (פורטוגזית: "Jovens Negras Movendo Estruturas"). פחות משעתיים לאחר שעזבה את הכנס, היא ונהגה, אנדרסון פדרו גומס, נורו למוות בידי שני גברים שנסעו במכונית אחרת. הרוצחים ירו בהם תשע יריות, ארבע מהן פגעו בפרנקו – שלוש בראש ואחת בצוואר. קצין העיתונות של פרנקו שהיה במכונית גם נפצע אף הוא אך שרד.
מרסלו פרייקסו, מחוקק במדינת ריו מטעם מפלגת השמאל PSOL שבה הייתה חברה פרנקו, הגיע למקום זמן קצר לאחר ששמע על מותה וטען כי האופן בו הכדורים הופנו אליה מעידים על הוצאה להורג. משטרת ריו דה ז'ניירו הצהירה כי כיוון היריות תומך בהשערה שהרצח אכן היה התנקשות. עוד נמצא כי הכדורים שהרגו את פרנקו הם מאצווה שנקנתה על ידי המשטרה הפדרלית בברזיליה ב-2006; השר לביטחון פנים ראול יונגמן אמר לאחר מכן כי הם נגנבו ממתקן אחסון של סניף הדואר בפאראיבה, אך בהמשך המשרד חזר בו מההסבר הזה אחרי שסניף הדואר הכחיש זאת בפומבי.
במרץ 2019, יומיים לפני יום השנה לרצח עצרה המשטרה שני חשודים, שניהם אנשי המשטרה הצבאית לשעבר, על הרצח. החשודים בהתנקשות זוהו כרוני לסה, בן 48, שוטר בדימוס במשטרה הצבאית של ברזיל, ואלסיו ויירה דה קווירוז, בן 46, שפוטר מהמשטרה ב-2015 בנסיבות שלא פורסמו.
מרסלו פרייקסו חברה למפלגה הגיב לאחר המעצרים כי הוא לא מקבל את הגרסה לפיה השניים רצחו את פרנקו על דעת עצמם. גם בני משפחתה של פרנקו הביעו רגשות מעורבים למעצרים, כשאחותה, אניאל, אמרה כי משפחתה שמחה על ההתקדמות בחקירת הרצח, אך שהיא רוצה לדעת מה היה המניע שעמד מאחוריו.
כמו כן, נשמעו קריאות בברזיל שדרשו מנשיא ברזיל, ז'איר בולסונארו, להסביר את טיב הקשר שלו עם שני החשודים ברצח של חברת המועצה לאחר שהופצו תמונות שלו בטוויטר עם אחד החשודים.
ב-24 במרץ 2024 נעצרו שני פוליטיקאים חברי האיחוד הברזילאי וכן מפקד משטרת ריו דה ז'ניירו לשעבר, בחשד למעורבותם ברצח פרנקו.
ימים אחרונים וההתנקשות > תגובות לרצח

אלפים יצאו לרחובות בהפגנות מתואמות ברחבי ברזיל. ארגון אמנסטי אינטרנשיונל וארגון Human Rights Watch גינו את ההתנקשות.
כתב הגרדיאן, גלן גרינוולד, שבן זוגו דייוויד מירנדה היה חבר מועצת העיר וחבר אישי קרוב של פרנקו, פירט את מה שהוא כינה "הנושאים החשובים ביותר לכיסוי" בנוגע לרצח פרנקו:
פעילותה העיקשת והאמיצה נגד גדודי המשטרה הפושעים ביותר, התנגדותה להתערבות צבאית, ובעיקר האיום העיקרי, כוחה הגובר כאשה שחורה, קוורית מן הפאבלה, המבקשת לא להצטרף למבנה הכוח של ברזיל, אלא לחתור תחתיו
המפלגה הקומוניסטית הישראלית (מק"י) שיגרה מכתב "תנחומים וסולידריות לכוחות המתקדמים והדמוקרטים בברזיל על רציחתה ביריות אמש של חברת מועצת העיר בריו דה ז'ניירו מריאל פרנקו" ו"וברכות סולדיריות עם העם בברזיל הנאבק נגד ניסיונות הממשלה הבלתי לגיטימית של מישל טמר לפגיעה בזכויות וחירויות חברתיות והגורמת להרחבת העוני והפשע".
מורשת

סדנה לאמנות דיגיטלית נערכה בניירובי, קניה שכותרתה "דיוקנאות של מריאל: יצירת גשרים בין קניה לברזיל" בהשתתפות אמנים קנייתים צעירים. היצירות הוצגו במוזיאון מארה בריו דה ז'ניירו ב-10 בנובמבר 2018.
ארגון אמנסטי אינטרנשיונל כלל את שמה של פרנקו בקמפיין העולמי "Write for Rights" שמטרתו להאיר זרקור על נשים אמיצות שהוטרדו, נכלאו, עונו או אף נהרגו בשל עבודתן למען זכויות האדם. כמו כן בכל שנה האגודה לזכויות נשים בפיתוח מעדכנת את רשימת פעילות זכויות האדם שקיפחו את חייהן ושמה של פרנקו עודכן באתר ההוקרה.
במרץ 2019 הייתה פרנקו הגיבורה הבולטת ביותר בקרנבל של ריו ודיוקנה, בצבעי ירוק וורוד, הצבעים של בית הספר לסמבה מנגוורה, אחד הוותיקים והבולטים בקרנבל, התנוסס ובלט בתהלוכות ברחובות ריו.